XV 



flydende over to hele Døgn. Disse, som jeg overbeviste mig om havde 

 fuldt udviklet Kerne , vare saadanne , hvis Bioster var ganske grønt og 

 friskt, haardt, næsten bruskagtigt. Overhuden var altsaa ubeskadiget, 

 saa Saltvandet formodentlig har haft Vanskelighed ved at trænge ind. 

 Efter Landmænds Sigende behøver Roefrø ikke at være helt modent, 

 før det plukkes af: disse Frugter ere da formodentlig ogsaa spiredygtige, 

 selv om en Storm med Højvande river dem for tidligt af. Nu viser det 

 sig, at der den 1ste og 2den Oktober 1890, særligt den sidste Dag, har 

 været „en efter danske Forhold usædvanlig stærk Storm" fra Retninger 

 omkring Nordvest, og paa den Tid ere Planterne rigeligt besatte med 

 Frugter med grønt Bioster , saa man ikke engang behøver at antage 

 den korte Flydetid , der vel for Resten nok under saadanne Forhold 

 vilde være tilstrækkelig. 



Planten maa ellers ikke have fundet gunstige Betingelser paa 

 denne Nybyggerplads ; thi Aaret efter, da jeg passerede samme Stræk- 

 ning, bemærkede jeg kun ét Exemplar. Da der de fleste Steder er 

 bratte Klinter lige ved Kysten, ere de unge Planter sagtens revne løse 

 af en anden stærk Storm, saa Havet har taget igjen, hvad det i et gav- 

 mildt Øjeblik har givet. De to følgende Aar kom jeg der ikke; men 

 siden har den vist sig til Stadighed, og navnlig i dette Efteraar (1898) 

 har jeg mange Steder set store frugtbærende Exemplarer, saa den nu 

 maa anses for at have faaet fast Fod paa nævnte Strækning. Ud for 

 Teglværket, der ligger Nord for Havnen, har der ogsaa været mange 

 frugtbærende Exemplarer; men dér ødelægges de ved Affald, der fyldes 

 op ud mod Vandet. En lille Aa, der løber forbi Bildsø Skov, er ude 

 ved Stranden forsynet med Stensætninger; her har en Beta maritima 

 anbragt sig som en smuk Hængeplante ned mod Vandet. 



At samme Plante ikke altid behøver grusede Strandbredder eller 

 Havets umiddelbare Nærhed for at trives godt, har jeg set i min Have 

 ved Mullerup Skole, der ligger ] A Mil fra Beltet paa en Lerbakke. For- 

 modentlig har der været spiredygtigt Frø paa Planter, jeg har bragt 

 hjem fra Reersø; thi et Par Aar har der staaet en dejlig kraftig Beta 

 maritima imellem mine Jordbær, hvor den blev fredet ved Lugningen. 

 Men da jeg havde været fraværende et Aar og igjen kom tilbage, var 

 den forsvunden. Maaske har min Stedfortræder ikke set med milde 

 Øjne paa denne Plebejer, der vilde spille Herre og bredte sine lange 

 rankelignende Stængler som Fangarme med Sugeskaale ud mellem de 

 fornemme Planter. 



Medens der skal særlig heldige Betingelser til, naar Planten skal 

 foretage lange Vandringer, kan den dog til Stadighed have Gavn af sine 

 Frugters Flydeevne, selv om den er ringe, da den derved let udbredes 

 ved den Kyst, hvor den engang har slaaet sig ned. Dette er vel 

 Grunden til, at den forekommer i saa stor Udbredelse langs Kysterne, 

 selv om Frugtens Flydeevne er ringe, hvilket er Tilfældet med de fleste, 

 jeg har undersøgt. Nødderne af Meldearterne (Atriplex littorea, ha- 

 stata og calotheca) kunne slet ikke flyde; men derimod kunne de holde 

 sig flydende nogle Dage, naar de ere omgivne af Forbladene. 



